三月十五日宿魏雲夫山莊
作者：司馬光
朝代：宋

paragraphs: 先生嫌俗賓，猶與故鄉親。
不惜烟霞地，暫容繮鎻身。
林廬深有徑，雞犬四無鄰。
蔌蔌闇花墮，蒼蒼古柏春。
飯炊松粒細，盤采蕨芽新。
静覺精神健，閑知氣味真。
谿泉冷毛髪，山翠濕衣巾。
竹色消酲易，林聲破夢頻。
客輪来去轍，驛路古今塵。
明日空迴首，白雲應笑人。